CELEX: 32008R0060
Language: lt
Date: 2008-01-24 00:00:00
Title: 2008 m. sausio 24 d. Komisijos reglamentas (EB) Nr. 60/2008, nukrypstantis nuo Reglamento (EB) Nr. 327/1998 dėl visiškai ir iš dalies nulukštentų ryžių tarifinės kvotos suskirstymo į laikotarpio dalis 2008 m.

25.1.2008   
            
            
               LT
            
            
               Europos Sąjungos oficialusis leidinys
            
            
               L 22/6
            
         
      KOMISIJOS REGLAMENTAS (EB) Nr. 60/2008
   2008 m. sausio 24 d.
   nukrypstantis nuo Reglamento (EB) Nr. 327/1998 dėl visiškai ir iš dalies nulukštentų ryžių tarifinės kvotos suskirstymo į laikotarpio dalis 2008 m.
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, numatytų CXL sąraše, sudarytame pasibaigus deryboms dėl GATT XXIV.6 straipsnio, įgyvendinimo (1), ypač į jo 1 straipsnį,
   atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (2), ypač į jo 13 straipsnio 4 dalį,
   kadangi:
   
               (1)
            
            
               Kad ryžius būtų galima importuoti ištisus metus, 1998 m. vasario 10 d. Komisijos reglamente (EB) Nr. 327/98, atidarančiame tam tikras ryžių ir skaldytų ryžių importo tarifines kvotas ir numatančiame jų administravimą (3), numatyta suskirstyti to reglamento 1 straipsnyje nurodytas kvotas į laikotarpio dalis.
            
         
               (2)
            
            
               Dėl Jungtinių Amerikos Valstijų kilmės ryžių importo srautų į Bendriją trikdžių 2006 ir 2007 m., kilusių Amerikos rinkoje pasirodžius ryžiams, užterštiems genetiškai modifikuotais ryžiais, kurių pavadinimas „LL RICE 601“, šios šalies 38 721 tonos visiškai arba iš dalies nulukštentų ryžių kvota, sudaranti dalį bendros 63 000 tonų visiškai arba iš dalies nulukštentų ryžių importo kvotos, numatytos Reglamente (EB) Nr. 327/98, 2007 m. importuojant JAV kilmės ryžius panaudota tik iš dalies.
            
         
               (3)
            
            
               Atsižvelgiant į tai, kad Jungtinės Amerikos Valstijos yra įprastinė Bendrijos ryžių tiekėja, reikėtų kuo greičiau sudaryti sąlygas atnaujinti šios šalies kilmės ryžių importo srautus. Todėl reikėtų pakeisti bendros 63 000 tonų visiškai arba iš dalies nulukštentų ryžių importo kvotos skaidymą į laikotarpio dalis 2008 m. numatant papildomą Jungtinių Amerikos Valstijų kilmės ryžių kvotos vasario mėn. dalį; šios kvotos 2008 m. balandžio ir liepos mėn. dalis reikėtų perkelti į 2008 m. vasario mėn. dalį – šis kiekis pakankamas siekiant pirmiau minėto tikslo, tačiau nesukeliant trikdžių Bendrijos rinkoje bei kitų šalių kilmės importo trikdžių ir neviršijant bendro metinio šiai kvotai numatyto 38 721 tonos kiekio.
            
         
               (4)
            
            
               Paaiškėjo, kad dėl pirmiau minėtų importo trikdžių tam tikros eksporto licencijos 2007 m. nebuvo panaudotos. Todėl tikslinga leisti jas panaudoti 2008 m.
            
         
               (5)
            
            
               Todėl 2008 m. reikėtų atitinkamai nukrypti nuo Reglamento (EB) Nr. 327/98.
            
         
               (6)
            
            
               Šiame reglamente numatytos priemonės atitinka Grūdų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   2008 m. Jungtinių Amerikos Valstijų kilmės 38 721 tonos visiškai arba iš dalies nulukštentų ryžių, kurių KN kodas 1006 30, kvota, kurios eilės Nr. 09.4127 ir kuri nurodyta Reglamento (EB) Nr. 327/98 IX priedo a punkte, paskirstoma pagal šio reglamento priedą.
   2.   Šiame straipsnyje nurodytų trečiųjų šalių 2007 m. išduotos eksporto licencijos, nurodytos Reglamento (EB) Nr. 327/98 3 straipsnyje, gali būti naudojamos importo licencijų paraiškoms, pateiktoms importuoti pagal 2008 m. kvotą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. sausio 24 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 146, 1996 6 20. p. 1.
   
      (2)  OL L 270, 2003 10 21, p. 96. Reglamentas su pakeitimais, padarytais Reglamentu (EB) Nr. 797/2006. (OL L 144, 2006 5 31, p. 1).
   
      (3)  OL L 37, 1998 2 11, p. 5. Reglamentas su paskutiniais pakeitimais, padarytais Reglamentu (EB) Nr. 1538/2007 (OL L 337, 2007 12 21, p. 49).
   
      PRIEDAS
      Reglamento (EB) Nr. 327/98 1 straipsnio 1 dalies a punkte nurodyta 63 000 tonų visiškai nulukštentų ryžių arba iš dalies nulukštentų ryžių kvota 2008 m. paskirstoma į šias kvotos laikotarpio dalis:
      
                  Kilmės šalis
               
               
                  Kiekis tonomis
               
               
                  Eilės Nr.
               
               
                  Laikotarpio dalys (kiekis tonomis)
               
            
                  Sausio mėn.
               
               
                  Vasario mėn.
               
               
                  Balandžio mėn.
               
               
                  Liepos mėn.
               
               
                  Rugsėjo mėn.
               
               
                  Spalio mėn.
               
            
                  Jungtinės Amerikos Valstijos
               
               
                  38 721
               
               
                  09.4127
               
               
                  9 681
               
               
                  13 813
               
               
                  10 151
               
               
                  5 076
               
               
                  —
               
               
                   
               
            
                  Tailandas
               
               
                  21 455
               
               
                  09.4128
               
               
                  10 727
               
               
                   
               
               
                  5 364
               
               
                  5 364
               
               
                  —
               
               
                   
               
            
                  Australija
               
               
                  1 019
               
               
                  09.4129
               
               
                  0
               
               
                   
               
               
                  1 019
               
               
                  —
               
               
                  —
               
               
                   
               
            
                  Kitos kilmės šalys
               
               
                  1 805
               
               
                  09.4130
               
               
                  0
               
               
                   
               
               
                  1 805
               
               
                  —
               
               
                  —
               
               
                   
               
            
                  Visos šalys
               
               
                   
               
               
                  09.4138
               
               
                   
               
               
                   
               
               
                   
               
               
                   
               
               
                   
               
               
                  
                      (1)
                  
               
            
                  Iš viso
               
               
                  63 000
               
               
                  —
               
               
                  20 408
               
               
                  13 813
               
               
                  18 339
               
               
                  10 440
               
               
                  —
               
               
                   
               
            
         (1)  Komisijos reglamentu paskelbtas nepanaudoto ankstesnių laikotarpio dalių kiekio likutis.
      2008 m. pakeisti kiekiai susiję tik su Jungtinių Amerikos Valstijų kilmės ryžiais ir tik su bendru kiekvienos laikotarpio dalies kiekiu.